
McDONALD'S EN ESPERANTO 


La plej fama lunĉo-reto de la mondo "McDonald's, dum la dato de la 
amindumantoj (kiun oni festas en Brazilo la 12-an de Junio), decidis 
ornami siajn pleto-tukojn (fakte paperaj), per amdeklaroj en diversaj 
lingvoj. Inter la 24 landnomoj, trialoke, meze en la supra parto troviĝas: 
MI AMAS VIN! Eldire 
de paro hipie vestita 
kaj faranta la paco- 
signon. Sube, ansta- 
taŭ la landnomo es- 
tas: "Esperanto". 
| Flanke, per malgra- 
ndaj, nigraj literoj: 
"Idiomo kreita por esti 
parolata de ĉiuj 
= popoloj". Komunikis 
R. Resende 

LA NEPO DE D-ro ZAMENHOF 
Manoel Borges dos Santos, DOKITO 


J: la 16-a de Aprilo 
ĵuspasinta, kelkaj brazilaj 
esperantistoj havis la feliĉan 
okazon koni persone D-ron 
Zaleski Zamenhof, la sola 
postvivanto el la familio de nia 
Majstro. Inter tiuj feliĉuloj estis 
mi, kies preskaŭ tutan vivon mi 
konsideras ligita al tiu antaŭ- 
destinita familio. Vi, eble, ne 
komprenos kial, sed mi povas 
klarigi al vi. Naskiĝinta en 
obskura medio, internlande de 
Bahia, D-ro Zamenhof fariĝis 
la unua Majstro, kiu instruis min 
ne nur pri la lingvo kiun li kreis, 
sed ankaŭ pri la profunda kaj 
signifoplena filozofio de 
kompreno, toleremo, kaj vera 
amo al la proksimulo, sen 
distingo de rasoj, kredoj, landoj 
kaj lingvoj. “ Kristanoj, hebreoj 
aŭ mahometanoj - ni ĉiuj de 
Dio estas filoj!” Tiuj estis la 
versoj el la unua strofo de la 
Zamenhofa Poemo, kiun mi 

Julio Calegari (meze) oficisto de Varig 
asiste akceptis la nepon (live) en San-Paŭlo. 





legis kun forta intereso en mia 
adoleskeco. 

Mi memoras tiujn du 
jarojn kiujn mi vivadis en vilaĝo 
nomata Buracĝo, TRUEGO - 
verda valo ĉirkaŭita de montoj, 
kie mi pasigis du jarojn ins- 
truante la filojn de bienisto — 
mia unua ofico. Mi havas 
multon por rakonti pri tiu loko, 
kies memoro neniam 
forviŝiĝas el mia menso. 

Eĉ en tiu Truego mi kul- 
tivadis la instruojn de 
Zamenhof kaj plibonigis miajn 
konojn pri Esperanto. Mi legis 
kaj relegis per laŭta voĉo liajn 
poemojn kaj paroladojn, kiujn 
mi trovis en la libro Esperanto- 
Modelo, eldonita de la Brazila 
Spiritisma Federacio. Leginte 
la paroladojn mi imagis min 
kvazaŭ ĉeestanta la 
kongresojn kaj mi eĉ emociiĝis 
en tiuj pli fortaj parolturnoj. 
Post pli ol 50 jaroj, 





partoprenante Superan Kurson 
de Esperanto en la 
Universitato San-Francisco — 
USONO, unu el niaj tiamaj 
profesoroj donis tekston el 
Zamenhof por legi por la tuta 
klaso. Tiu teksto estis ĝuste 
unu el la Zamenhofaj paroladoj, 
de mi konstante legataj en 
TRUEGO!... Mi rememoris 
mian junecon en tiu bukolika 
kampara vilaĝo kaj mi 
ekploradis, sen-rimede: la 
emocio eksplodis el mia 
brusto kaj nenio sukcesis 
haltigi miajn larmojn kiuj faladis 
senĉese el miaj okuloj. 

Tiuj kaj multaj aliaj faktoj 
pruvas mian ligitecon al D-ro 
Zamenhof kaj en la pasinta 
monato Aprilo, mi renovigis 
tiun emocion renkontante 
persone D-ron Zaleski 
Zamenhof- la faman Nepon de 
nia neforgesebla Majstro!...e 





Ĉe la busto de la avo, la nepo (kun ĉapelo) 
Placo de l'Respubliko - San-Paŭlo 


ĈU VI PAROLAS LA AGRESANTAN? 





ko uzado de Esperanto en la 
Usona Armeo sonis al mi kiel tute 
eksterreala rakonto. Kial ne? 
demandos al mi la plej larĝ- 
mensaj samideanoj. Nu, eĉ se 
mi ne rilatas al la angla kiel al 
“malamiko” de Esperanto, mi 
konfesas, ke al mia mallarĝa 
menso tio plu sonis kiel eks- 
terrealaĵo. Mi tamen havis en- 
mane konkretajn eldonitajn 
dokumentojn, nerefuteblaj 
pruvoj. 

En vendejo de kolektanto pri 
militistaĵoj mi trovis ekzempleron 
titolitan “The Maneuver Enemy” 
(La Manovra Malamiko, 110 
paĝoj, Januaro 1953). Ĝi estas 
unu el la t.n. FM (Fie/d Manuaj), 
el serio kun centoj aŭ eĉ miloj da 
praktikaj manlibroj de la usona 
Departemento pri Armeo. La 
specife menciita titolo estas 
gvidilo por usonaj trupoj 
partoprenantaj strategiajn 
ekzercojn. Per la nomo “Agre- 
santo” oni distingis la ekzercan 
malamikaron. Parto de la usonaj 
soldatoj rolis en teamo kiel fikcia 
lando, la Agresanto, kaj por igi la 
tuton pli verŝajna, oni ellaboris 
detalan “vivon” por ĝi. La libro 
avertas, ke tiu lando, ties historio 
kaj registaro estas tute fikciaj, ke 
ĉiu simileco al iu nacio estas 
nura koincido. Konkretaj en la 
militekzercoj estis la apartaj 
uniformoj, kompleksa sistemo 
da konvencioj, simboloj kaj... ties 
oficiala lingvo! Se vi ankoraŭ ne 
divenis, ESPERANTO estis la 
oficiala lingvo de la Agresanto. 
La celo, nin atentigas la man- 
libro, estas simple memorigi la 


soldatojn, ke la realaj malamikoj 
ne havas la samajn taktikon, 
kutimojn, bazan filozofion aŭ 
armilojn kiel ili. Sekve oni povas 
ankaŭ konkludi, male ol Holivudo 
supozigas, la malamiko ne 
parolas la saman lingvon de 
usonaj soldatoj. 

Ĉio estas detale priskribita kaj 
kun multaj koloraj bildoj, flagoj, 
farbitaj simboloj sur veturiloj, 
ĉiurangaj uniformoj, insignoj, 
medaloj. La nacia koloro? 
Verda! La nacia flago, blanka 
kun verda triangulo, tuj pensigis 
min pri nia provinco Minas 
Gerais. la Minas Gerais de 
esperantistoj. 

Laŭ la priskribo, la Agresanta 
Armeo formiĝis en 1945, en la 
fino de la Dua Mondmilito, kiam 
regis (nur tiam?) malordo en la 
mondo. Partio kies nomo estus 
tradukebla per “Cirklo kaj Trieĝo” 
estis la reganta “forto” , kies 
naciismo similus al tiu de na- 
ziistoj. Ke partio havas simbolon 
kaj la simbolo enestas la nacian 
flagon, tio estas nur la plej frapa 
indiko pri bone konata sistemo, 
iam pli reala ol imagebla. Oni 
legas ankaŭ, ke la popolo de la 
Agresanto estas daŭre sub influo 
de la Partio. 

Kuriozaj detaloj abundas. La 
Agresanta valuto nomiĝas 
“fralmato” (?). Unu fralmato, 
dividita je 100 “centoj” (tiel), 
egalas al duona usona dolaro. 
La libro prezentas la sala- 
jrtabelon de la militistoj, de 
marŝalo (2000 fralmatoj monate) 
ĝis senranga soldato (90 
fralmatoj), kaj eĉ kompletan 


James Piton 


pensio-sistemon. Kiel tio utilus 
en la ekzercoj, mi ne kapablas 
imagi. Oni ekscias, ke pro la ri- 
gida kontrolo de inflacio en la 
areoj invaditaj de la Agresanto, 
en Januaro 1950 la fralmato 
fariĝis pli forta antaŭ dolaro kaj 
ekvaloris USD 0,70. Brazilo 
sendube festus Agresantan 
ministron pri Ekonomio. 

LA AGRESANTA LINGVO - La 
libro “Esperanto, the Aggressor 
Language” (FM-30-101-1) 
anstataŭas la samnumeran 
manlibron kaj du apendicojn el 
Junio 1947. Duono de la libro 
esta dediĉita al la gramatiko kaj 
dudirekta vortareto. Oni “ra- 
kontas”, ke Esperanto estis 
adoptita kiel la oficiala lingvo de 
Agresanto. Se ĝi ankoraŭ ne 
komplete anstataŭis la regionan 
uzon de la hispana, franca, itala, 
germana kaj aliaj lingvoj en la 
regionoj invaditaj, “oni atendas, 
ke tio okazu en la venonta 
generacio”. Cetere la libro me- 
morigas, ke la adopto de 
Esperanto mem ne malpe- 
rmesas, ke Agresantoj uzu 
(siajn) naciajn lingvojn, do jen 
ankaŭen la fikcio konserviĝis la 
spirito de Esperanto. Tiuj Agre- 
santoj ne estis tiom malinte- 
ligentaj... 

La “oficiala” lingvo plejparte 
aperas sub la nomo Esperanto, 
sed foje oni skribas “Aggressor” 
(la Agresanta), kiel en vortareto 
“English Aggressor” aŭ en frazo 
“Prefixes and suffixes are used 
in Aggressor as in Esperanto” 
(Prefiksoj kaj sufiksoj estas 

uzataj en la Agresanta same kiel 
en Esperanto). Por la implicite 
paca ideo de Esperanto, la nomo 
Agresanto orelfrapas min. 
En la vortareto aŭ ekzemploj mi 
apenaŭtrovis vorton, kiu ne estas 
pure esperanta. Plej grave, niaj 
fundamentaj 16 reguloj restis 
netuŝitaj. Mi avertas la mala- 
mikojn de niaj supersignoj kaj 
ceterajn deĵorantajn reformistojn: 
la usona Armeo ne decidis uzi 
ian modifitan Esperanton. ĈIUJ 
supersignoj konserviĝis. La 
adjektivoj plu ricevas la finaĵon — 
j laŭ pluralo. Ĉu eblas pli ne- 
suspektinda pruvo, ke Esperanto 
estas funkcianta lingvo, tia kia ĝi 
estas? Se oni simple bezonus 
simplisman lingvo-skemon por la 
soldatoj, ĉu la Armeo ne estus 
uzinta iun reformitan (probable 
kripligitan) Esperanton? Tio 
montras, ke ne nur esperantistoj 
konsideras ĝin sufiĉe taŭga 
lingvo, tia, kia ni konas ĝin. 
En la taktiko-libro 30-102, la 
mallongigoj estas ĉiuj espe- 
rantaj. La libro montras, ke 
insignoj de “Flight Engineer” 
havas literon “A” (laŭ Aviada 
Inĝeniero) kaj “Gunner” havas 
literon “K” (Kanonisto). Sur 
mapoj, militunuoj “Service” 
reprezentiĝas per simbolo “DE” 
(Deĵoro), “Weather Observation” 
per “V” (Veter-observado), kaj 
“Road Construction” per VK” 
(Voj-konstruado), nur por resti je 
kelkaj ekzemploj. En la vortaro, 
tabeloj kun esperantigitaj 
geografiaj nomoj, landoj kaj 
naciecoj. 


Troviĝas ankaŭ listo de ses 
referencaj verkoj, por la soldatoj, 
kiuj volus pli kompletan klarigon 
kaj vortprovizon de la Agresanta, 
i.a. “Esperanto, the Universal 
Language” (O'Connor), libro el 
1903 (!) kaj “Esperanto 
Grammar and Commentary”, de 
majoro-generalo George Cox 
(brita esperantisto forpasinta en 
1909). 

Kiu tiam havis la ideon enkonduki 
Esperanton en ekzercojn? Ĉu 
tion influis la ĵusa kontakto de 
usonanoj kun eŭropaj espe- 
rantistoj dum la Dua Mondmilito? 
En franca flugfolio el Decembro 
1944 mi legis (danke al amiko 
Jean Amouroux) pri la parolado 
de leŭt. Charles Simon en 
kunveno de Pariza E-Gupo ĉe 
Sorbonne. Usona broŝuro “Kiu 
estas Kiu inter Usonaj Espe- 
rantistoj” (1945), listigas la fratojn 
Simon, kiel leŭtenantoj servantaj 
en Britio kaj en Hindio. Ĉu tiuj 
fratoj iel atentigis altrangulojn pri 
Esperanto? La sinteno de la 
nemenciita(j) aŭtoro(j) de la 
manlibro pri Esperanto estas 
tute respektemaj, kaj oni 
reliefigas, ke ekzistas 
Esperanto-parolantoj en la reala 
mondo. 

Aliflanke, mi scivolas ĉu la uzado 
de Esperanto por tiu celo kaj la 
kampanjo de makartismo iel 
rilatas. En la komenco de la 50- 
aj jaroj oni vivis en Usono 
momenton kiam la timiga 
senatano Joseph Macarthy 
povus akuzi pri komunismo eĉ 
arbon de ruĝaj folioj. En tia 


etoso, estro de la tiama EANA 
(E-Asocio de Norda Ameriko), 
laŭ rakontas “Esperanto en Pers- 
pektivo”, startis en sia organo 
“Amerika Esperantisto” kalu- 
mnian kampanjon pri komu- 
nisma infiltrado en UEA. Ankaŭ 
anglalingve por ekstera publiko! 
Li evidente estis eksigita de 
UEA, lia Asocio formortis kaj ĝin 
anstataŭis paralela kaj ĝisnuna 
ELNA. 





bildo: Majoro, Ripara 
Bataliono, 6-a Aerarmeo 
5 


LA FINO DE LANDO -— Mi 
sukcesis trovi en interreto kaj 
komuniki kun usona ekssoldato, 
kiu havis kontaktojn kun skipo de 
Agresantaj soldatoj. Li konfirmis 
al mi, la informon, kiun mi havis 
pri la fino de tiu projekto. La 
Agresantoj konstante deĵoris en 
tiu sama teamo kaj tial ili estis 
bonege preparitaj, pli ol la 
ordinaraj soldatoj, kiujn ili devis 
trejni. Superaj en la batal- 
ekzercoj, tio certe ne estis utila 
por la animstato de la senspertaj 
ordinaraj trupoj. 

La plej decida faktoro tamen estis 
la troa entuziasmiĝo de la 
Agresantoj. lIli havis unikan 
uniformon kaj propran lingvon, tial 
ili komencis senti sin parto de 
ekskluziva komunumo. Lingvo 
evidente rolis kiel identiga 
propraĵo. lli forgesis sian apar- 
tenecon al la sama armeo de la 
ceteraj usonanoj kaj kelkaj ofte 
provokis disputojn ekster la deĵor- 
horoj. La provoj teni ilin sub dis- 
ciplino (porti la apartan uniformon 
estis malpermesate) estis vanaj . 
laspeca raŭmisma efekto, se la 
filozofoj de nia movado permesas 
al mi leĝeraniman komparon, 
kondukis al la fino de la “lando” 
kun oficiala lingvo Esperanto. 

El la libroj, unu el la plej pensigaj 
detaloj estas grandlitera averto 
sur komenca paĝo: “La trupoj 
rolantaj kiel Agresantoj estas 
usonaj soldatoj. Ne vundu 
ilin, nek damaĝu ilian apa- 
rataron”. Necesis bridi la entu- 
ziasmon de la soldatoj, kiel oni 
faras al infanoj en viglaj ludoj. 
Alikaze, meze de batalo oni povus 
revi pri gloraj venkoj kaj vundi 
kunulon. Ho, se ĉiu milito estus 
tia, se en ĉiu soldata instruo 
estus la averto “La trupoj rolantaj 
kiel Agresantoj estas homoj, same 
kiel vi, tial ne mortigu ilin”!e 





FM-30-101 
FM 30-101-1 


FM-30-102 


malpli al suda Usono. 


FM-30-103 





Manlibroj, kiuj rilatas al Agresantoj (la datoj de la eldonoj 
estas tiuj, kiujn mi posedas - ili aperis en diversaj eldonoj): 


The Maneuver Enemy (Jan.1953) 
Esperanto, the Aggressor Language (Feb. 1962) 


Handbook on Aggressor Military Forces (Sep. 1955) 
kun mapo pri la fikcia lando: ĝi korespondas en Ameriko pli 


Agressor Order of Battle (Jun. 1955) 

Detala kataloga skemo de ĉiuj Agresantaj militunuoj, 
taĉmentoj kaj estroj. Fikciaj homoj de la oficiroj 

de la Agresantaj fortoj prezentas multnacian devenon. 
La plej konataj nomoj por ni estas Peron, Quintana, 





Quevedo, Bianchi, Magalhaes, Leal, Brunet, Amato, 
Aguiar, Zimmermann, Rosas, Ruiz i.a. 








LA USONA ARMEOKAJ ESPERANTO. 


“En la 50-aj jaroj Es- 
peranton uzis la usona mili- 
tistaro. Ĉu kredble? Ne, nur la 
senlima imagpovo de nia sami- 
deanaro... Tiel skribis BEL. 

Tamen tio ne estis pura 
mito. Tiam laŭ onidiro la usona 
ĉefa komando intencis ŝajnigi pli 
reala sian manovran militludon, 
kaj pro tio misuzis Esperanton. 
La atakema, “malamika” armeo 
uzus fremdan lingvon, 
nekompreneblan por defendo, 
nacia armeo. Kaj tiu malamika 


- Kial vi ŝtelis la violonon ĉe via 
najbaro? - demandas la juĝisto. 
- Kial vi ĝin ŝtelis, ja vi tute ne 
havas muzikkapablojn? 

- Ankaŭ li ne havas tiajn 
kapablojn! 


kkkkkkkkkkkkkkkkkkkkkkkkkkkkkkkkk 














Bertino Goerner 


fremda lingvo estus Esperanto. ) 
Mi ne scias, ĉu la. 
usonaj militistoj fakte havis tian 
planon, aŭ ĉu ili ĝin efektivigis. . 
Sed restas fakto, ke en la. 
esperantistaj medioj oni pasie 
diskutis la miraklan (NEGA- 
TIVAN) efekton por nia movado, 
se Esperanto estus “rangal- 
tigita” ?! al la kategorio de 
MALAMIKA lingvo. Kromtio, la 
armeo certe masakrus nian 
idiomon, adaptante ĝin al siaj 
celoj. e = 


- Kio vin tie turmentas? - 
demandis la patro al la filo, kiu 
eksopiris super la kajero. 
- Oni al mi donis trovi la 
ĝeneralan denominatoron. 
- Kiel? Ĝin oni serĉis dum miaj 
lernejaj jaroj. 
Ĉu efektive ĝis nun oni ne trovis 
ĝin? 

ĈAMBROJ DE LA MORTO 


D. pluraj jarcentoj disvolviĝis 
en Oriento iu civilizacio de 
imperiestroj, filozofoj kaj 


mandarenoj. Parolanta 
mozaikon da lingvoj, tiu 
popolo, kiu nuntempe 


konsistigas la teritorion de 
Popola Ĉinio, travivis multajn 
obstaklojn por atingi la 
nuntempan statuson. lliaj 
dinastioj superis jarcentojn kaj 
la imperio de la Samurajoj 
estis kulturita. 
Sed la mondo evoluis, la 
societoj aliformiĝis kaj novaj 
politikaj sistemoj ekregis de la 
feŭdismo al kapitalismo kaj la 
societo de konsumo. Tiam 
ekaperis forta reĝimo, kiu 
promesis finon al la socia 
maljusteco kaj samtempe 
redoni la rajton al la malriĉuloj 
kaj al la subpremitaj popoloj. 
La komunismo fariĝis tuj 
konstanta minaco al la riĉuloj 
kaj al troa konsumismo. Ĉinio 
envolviĝis en disputoj de klasoj 
pro la rivaleco de la minacanta 
komunismo kontraŭ la reganta 
kapitalismo. 
Meze de la jarcento, pli precize 
en 1949 grava homo, kiu 
batalis ĉe la proletaro dum 
pluraj jaroj, kontraŭ la feŭda 
despoteco subpremanta la 
malriĉulojn, ekprenis la povon, 
“faligante sian eternan rivalon, 
Generalisimo Ĉian Kai Ŝek. 
Tiu homo estas Mao Tse Tung. 
Ĉinio travivis novan etapon de 
Historio. Mao Tse Tung estis 
adorita de milionoj da 


gejunuloj en la tuta mondo! 
Multaj reformoj estis faritaj en 
Ĉinio. Sed la nombro de ĝia 
popolaro maltrankviligis la 
gvidantaron de la lando. Kiel 
kontroli nutraĵojn por ĉiuj? Tiu 
afero estis kaj estas problemo 
por la registaro de Ĉinio, tio 
estas naskokontrolo. Kiel 


malpliigi la naskiĝojn kaj la 
infan-mortadon pro malsato kaj 
malsano? 





En 1979 rigidaj leĝoj estis 
aplikataj por kontrolo de la 
homkvanto. Sed, al la 
okcidentanoj tiuj leĝoj estas 
kruelaj, sovaĝaj, limigante la 
geedzojn naski nur unu filon, 
prefere, viron. La knabinoj 
estas ofte forlasitaj en iu ajn 
loko, placoj, stratoj kaj en 
publik-orfejoj, kreitaj speciale 
por prizorgi la grandan 
nombron de infanoj “forĵetitaj” 
„ de iliaj gepatroj, kiuj timas 
reprezaliojn de la leĝo. 

lu raporto prezentita antaŭ 
nelonge per TV Bandeirantes 
montris tiun kruelan veron, kiun 
travivas tiu plej loĝata lando de 


Daniel Peliz 


la Tero! Estas pli ol unu 
miliardo da homoj, supe- 
rvivanta en teritorio, kiu sin 
sentas malgranda, por ŝirmi 
tro kreskantan popolon. La 
Ĉinia Revolucio kaj la Erao de 
Mao Tse Tung kaj Deng Siao 
Ping postrestas sed la realo 
de la komunistoleĝoj, limiganta 
la naskiĝon de infanoj, 
nekonsideranta la virinon kaj la 
familion, daŭras. 
Kiel oni vidis, tra televido, la 
“Ĉambroj de la Morto”, ejoj en 
la publik-orfejoj estas destinitaj 
al la malfeliĉaj infanoj kiuj estas 
kaptitaj sur stratoj kaj kies 
destino estas la malrapida kaj 
agonia morto. Kaj la registaro 
diras nenion pri tiu kaŝita 
aspekto. Ĉion, kion montris la 
TV-raporto, oni sukcesis 
danke al skipo de anglaj 
ĵurnalistoj kiuj kaŝeniris en la 
lokon de la orfejoj. 
Ĝis hodiaŭ estas neeble 
forgesi la tragik-okazaĵojn en 
la Placo de la Ĉiela Paco. 
Pace, la ribeluloj provis fini la 
komunistan sistemon de Ĉinio 
kaj la Erao Deng Siao Ping. 
Sed ĉio fiaskis kaj ili estis en 
la prizonoj. Ili estis gejunuloj, 
studentoj, revuloj kiuj aŭdacis, 
malarmitaj, alfronti la timigajn 
soldatojn de la komunista 
sistemo, gardistojn de la re- 
ĝimo! 
Ŝokajn televidbildojn la mondo 
vidis. Sed nenio ŝanĝiĝis en 
tiu malnova lando de imperi- 
estroj kaj mandarenoj...e 

ESPERANTO — LA 


Leĝaj fundamentoj 


k; leĝo, nuntempe re- 
ganta la nacian edukadon, 
estas tiu n-ro 9394, de 20/12/ 
1996, kiu starigas la 
gvidliniojn kaj bazojn de la 
nacia edukado. Ĝi samtempe 
nuligas la Leĝon n-ro 5692, de 
11/8/1971, kiu pritraktis la 
saman aferon. 

Ni ekzamenu la validan 
leĝon, celante enkonduki 
Esperanton en la unua-kaj 
dua-gradajn lernejojn de 
Brazilo (nuntempe nomataj 
lernejoj de fundamenta kaj 
mezgrada instruadoj). Ne for 
de sia komenco, diras la leĝo: 

Artikolo 9, 
paragrafo 1-En la eduka stru- 
kturo estos unu Nacia Konsi- 
lantaro pri Edukado, kun 
funkcioj normigaj, kaj de 
supervidado kaj daŭra 
aktivado, kreita per leĝo. 

lom poste: 

Artikolo 21-La 
/erneja edukado konsistas el: 

/-baza eduka- 
do, konsistanta el infana 
edukado, fundamenta kaj 
mezgrada instruadoj. 

/l-supera edu- 
kado. 

La infana edukado 
estas la ĝistiama anta- 
ŭelementa; la fundamenta 
instruado estas la estinta unua 
grado (de la unua ĝis la oka 
klaso); la mezgrada 
respondas al la estinta dua 
grado (de la unua ĝis la tria 
klaso). 

Daŭrigas la leĝo: 


NOVA LEĜO —- LA LERNEJO 
Euclydes Geraldis de Carvalho“ 


Artikolo 26: La 
/ernobjektaro de la 
fundamenta kaj mezgrada 
instruadoj devas enhavi unu 
komunan nacian bazon, 
kompletigota, en ĉiu 
instrusistemo kaj lernejo, per 
unu diversigita parto, 
postulata de la lokaj kaj 
regionaj karakteroj de la 
socio, de la kulturo, de la 
ekonomio kaj de la lernantaro. 

La komuna nacia bazo 
estas aro da lernobjektoj, kiuj 
estos devige instruataj en ĉiuj 
lernejoj de Brazilo. 

La diversigita parto 
koncernas nedevigajn lerno- 
bjektojn instruatajn en iuj 
lernejoj, kaj ne en aliaj. La 
kompetenteco specifi la 
lernobjektojn de tiu parto 
apartenas al la Eduka 
Konsilantaro de ĉiu Ŝtato 
(Ŝtataj Konsilantaroj pri 
Edukado), por la lernejoj de ĝia 
teritoria areo. Krome, ĉiu 
lernejo povas peti al la Eduka 
Konsilantaro de sia Ŝtato la 


aprobon de tiu aŭ alia 
lernobjekto por sia 
lernobjektaro. 


Por la komuna nacia 
bazo, la leĝo mem jam specifis 
kelkajn lernobjektojn (artikoloj 
26, 33, 36 kaj paragrafoj): 
Portugala Lingvo kaj Mate- 
matiko, Artoj, Fizika Edukado, 
Historio de Brazilo, Religia 
Instruado, Filozofio kaj 
Sociologio. Kromaj 
lernobjektoj por tiu komuna 
bazo povas esti specifitaj de 
la Nacia Konsilantaro pri 


Edukado, tiel kiel jam okazis 
rilate al Gepatra Lingvo (por 
indiĝenaj enloĝantaj grupoj kaj 
migrantoj), Sciencoj kaj 
Geografio (Rezolucio 2, de 7/ 
4/1998). 

Jam de nun estas bone 
diri, ke la diversigita parto am- 
pleksas tre malgrandan pro- 
centon de la lernobjektaro; ĝis 
hodiaŭ tiu parto ne transpasis 
1090 de la lerneja horkvanto. 

Grava punkto de la leĝo 

Por la esperanto-mova- 
do estas grava la jena regulo: 

Artikolo 26, 
paragrafo 5: En la diversi- 
gitan parton de la lerno- 
bjektaro estos devige 
enkondukita, ekde la kvina 
klaso, la instruado de 
almenaŭ unu moderna 
fremda lingvo, kies elekto 
apartenas al la lerneja 
komunumo, depende la 
eblecoj de la institucio. 


Tion determinis la leĝo, 
tio estas, la Nacia Kongreso. 
Kaj ni memoru, ĉar oportune, 
ke la Nacia Konsilantaro pri 
Edukado estas teknika 
organo, kaj ke la Nacia 
Kongreso estas politika 
organo. 

Oni atentu, plie, ke 
moderna fremda lingvo estas 
enlokita en la diversigita parto, 
anstataŭ en la komuna nacia 
bazo, ankaŭ per leĝa 
dispozicio (federacia). Tiel, kiu 
ajn estos la moderna fremda 

lingvo elektita de la lerneja 
komunumo, aŭ ofertita de la 
lernejo, ĝi estos deviga 
lernobjekto. Tiu enlokigo en la 
diversigitan parton sin devas, 
verŝajne, al la fakto esti 
diversaj la modernaj fremdaj 
lingvoj ekzistantaj kaj en 
kondiĉoj, se ne egalaj, 
almenaŭ similaj, esti instruataj 
en la lernejoj. Ĉi tie povas esti 
instruata, ekzemple, la lingvo 
A, tie la B, tie ĉi la C, ktp. Pro 
tio ke, preskaŭ certe, fremda 
moderna lingvo estas enlokita 
en tiu parto, kaj ne en la 
komuna nacia bazo. 

Laŭ la antaŭaj leĝoj, la 
elekto de moderna fremda 
lingvo ne koncernis la lernejan 
komunumon. Sed laŭ la nunt- 
empe valida leĝo, kaj artikolo 
kaj paragrafo ĉisupre 
menciitaj, ĝi koncernas la 
lernejan komunumon, kvankam 
kun la antaŭgarda deklaro tie 
menciita. 

Tiu artikolo 26, 
paragrafo 5, estas grava por 
tiuj, „kiuj pretendas la 
enkondukon de Esperanto en 
la lernejojn. La antaŭa leĝo, 
per si mem, nenion diris pri 
instruado de moderna fremda 
lingvo; tion ĝi atribuas al la tiam 
nomata Federacia 
Konsilantaro pri Edukado. 

En la ĉapitro pri la Mez- 
grada Instruado, la nuna leĝo 
denove parolas pri moderna 
fremda lingvo: 

; Artikolo 36, NI: 

estos enkondukita moderna 
fremda lingvo kiel deviga 
lernobjekto, elektita de la 
lerneja komunumo, kaj unu 
dua, en opcia karaktero, 
depence de la eblecoj de la 


institucio. 

Por kio 
pledi? Kiel pledi? 
Pledi por la enkonduko de 
Esperanto en la lernobjektaron 
de la fundamentaj kaj 
mezgradaj lernejoj de Brazilo. 
Unu el la hipotezoj estas la 
jena: peti la Nacian 
Kongreson, ke ĝi donu al la 
paragrafo 5, supre ĉi-menciita, 
novan redakton, pli-malpli jene: 
Artikolo 26, paragrafo 5- En la 
diversigitan parton de la 
lernobjektaro estos devige 
enkondukita, ekde la kvina 
klaso, la instruado de almenaŭ 
unu moderna fremda lingvo,aŭ 


de la neŭtrala lingvo 
Esperanto, kies elekto 
apartenas al la lerneja 


komunumo, depende de la 
eblecoj de la institucio. 

Oni pledu por la samo, 
rilate al la alineo lI de la 
artikolo 36, ankaŭ jam 
menciita: 

Artikolo 36, Hlll- estos enkon- 
dukita unu moderna fremda 
lingvo, aŭ la neŭtrala 
Lingvo Esperanto, kiel deviga 
lernobjekto, elektita de la 
lerneja komunumo, kaj unu 
dua, en opcia karaktero, 
depende de la eblecoj de la 
institucio. 

Instruistoj 

Instruistoj de iu ajn 
lernobjekto, por instrui en la 
lernejoj de la lando, estas 
diplomitaj de fakultatoj kaj 
universitatoj: 

Artikolo 62- La 
diplomado de instruistoj por 
instrui en la bazaj lernejoj 
estas farata je supera nivelo, 
en licenciiga kurso, kun plena 
instruiteco, en universitatoj 


kaj superaj institutoj de 
edukado. 

Tio same okazos rilate 
al la estontaj instruistoj de 
Esperanto: ili estos diplomitaj 
de fakultatoj kaj universitatoj. 
Sekve, ne la Esperanto- 
movado liveros tiajn 
instruistojn. Povos okazi, ke, 
dum la neekzistado de 
esperantinstruistoj, niaj emi- 
nentaj samideanoj, profunde 
konantaj la lingvon, kaj mastroj 
de granda kulturo, instruu en la 
fakultatoj kaj universitatoj, tiel 
kontribuante por la formado de 
instruistoj de Esperanto. lli 
povas fari tion, ĉar diras la 
leĝo: 

Artikolo 66, sola 
paragrafo: Rekonata kompe- 
tenteco, agnoskita de univer- 
sitato kun doktoriga kurso en 
rilata kampo, povas plenumi 
la postulon de akademia 
titolo. 

Plie: surbaze de tiu 
sama artikolo, personoj, kiuj 
estas aŭ estos adaptiĝintaj al 
ĝi, povas instrui Esperanton 
rekte al la lernantoj de la 
fundamentaj kaj mezgradaj 
lernejoj de la lando. 

Intereso 

La studantoj de niaj 
lernejoj ja studos Esperanton, 
kondiĉe, se estos intereso por 
ili. Nuntempe, demandite pri 
Esperanto, ili certe respondos: 
-Studi Esperanton? Sed kial? 
Por kio? 

Oni kutimas respondi je 
tiu demando jene: Studante 
Esperanton, vi estos studanta 
/a plej facile lerneblan lingvon 
ekzistantan en la mondo. Ĝi 
estas bela, riĉa, regule elpa- 
rolebla kaj, super ĉio, 

neŭtrala, tio estas, ĝi 
apartenas al neniu popolo 
aparte, sed egale al ĉiuj 
popoloj. Se ĉiuj popoloj 
lernos unu neŭtralan lingvon, 
solviĝos la problemo de la 
internacia komunikado. Tiu 
respondo estas fidela al la 
vero. Tamen, tiun belan oferton 
nur malofte oni akceptas. Por 
niaj lernejanoj ekzistas, kaj 
prave, aliaj aferoj, kaj pli urĝe 
farendaj, kiuj lasas al ili tempon 
por nenio pli. 

Se tamen la respondo 
estos: Studante Esperanton, 
vi estos studanta la plej facile 
/erneblan lingvon ekzistantan 
en la mondo, kaj krome: vi 
povos fari vian fakultatan 
poreniran ekzamenon en tiu 
lingvo, tiam la afero estos tute 
alia: ekaperis la intereso. Kaj 
la lernejano, ankoraŭ prave, 
verŝajne faros pliajn 
demandojn: Ma/ Kaj kio oka- 
zos?! Ĉu oni povas lerni tiun 
lingvon?! Ĉu ekzistas lernejo, 
kie ĝi estas instruata? Se tio 
okazos, nenio haltigos Espe- 
ranton. 


Esperanto kaj la 


poreniraj ekzamenoj 
Moderna fremda lingvo 


en la poreniraj ekzamenoj 
ĉiam estis afero decidige 
pritraktata en la antaŭaj leĝoj. 
Nuntempe la nova leĝo donas 
vastan liberecon al la 
universitatoj por decidi pri 
kriterioj kaj normoj de elekto 
kaj akceptado de studentoj: 
Artikolo 51- La 
institucioj de supera edukado 
rajtigitaj kiel universitatoj, 
decidante pri kriterioj kaj 
normoj de elekto kaj 


akceptado de studentoj, 
konsideros la efikojn de tiuj 
kriterioj sur la orientado al la 
mezgrada instruado, inter- 
konsentante kun la normigaj 
organoj de la instruaj 
sistemoj. 

Oni rimarku, ke la ĉi- 
supra artikolo ne forigis la 
porenirajn ekzamenojn nek 
ĝiajn procedojn; ĝi nur havigis 
al ili pli grandan flekseblecon 
kaj aperturon. Des pli ĉar, 
prikomentante la Artikolon 90 
de la Leĝo, la Nacia 
Konsilantaro pri Edukado 
eldonis la Konsultan Opinion 
95, de 2/12/1998, kiu diras, 
interalie: Va/oras reliefigi 
ekde nun, ke la poreniraj 
ekzamenoj daŭras plu kiel 
validaj procedoj por eniro en 
fakultatojn; la novaĵo estas 
tio, ke ili ne plu estas la sola 
kaj ekskluziva enirme- 
kanismo, kaj la institucioj 
povas disvolvi kaj perfektigi 
novajn alternajn metodojn de 
elekto kaj akceptado, kiuj, laŭ 
ilia opinio, pli bone kon- 
tentigas la interesatojn, 
konsiderante ties specifajn 
kvalitojn. 

Tiamaniere, moderna 
fremda lingvo, ekzemple, 
devas plu daŭri en la poreniraj 
ekzamenoj. Malfacile estas 
koncepti, ke iu ajn fakultato 
forigu de sia elektiga procedo 
la ekzamenon de la studentoj 
pri unu aŭ alia moderna fremda 
lingvo, ĉar, almenaŭ ŝajne, ĝi 
estas necesa. 

Se Esperanto estos 
enmetita en la leĝon, konforme 
al la ĉi-supra sugesto, ĝi ĝuos 
la samajn prerogativojn de iu 
ajn moderna fremda lingvo. 


Komuna nacia 
bazo/Diversigita parto 

La lerneja valoro de la 
komuna nacia bazo estas 
multe pli granda ol tiu de la 
diversigita parto. Tiu diferenco 
eĉ evidentiĝas. Nur la fakto, ke 
la lernobjektoj de la komuna 
bazo estas devige instruataj en 
ĉiuj lernejoj de la lando, kaj ke 
iu ajn lernobjekto de la 
diversigita parto estas 
instruata en nur unu ŝtato, aŭ 
eĉ en nur unu lernejo, tio jam 
montras la diferencon. 

Logike, la poreniraj 
ekzamenoj sin okupos nur pri 
lernobjektoj de la komuna 
nacia bazo. Pro tio, kiu ajn 
peto por enkonduko de 
Esperanto en la lernejojn estu 
farita por ke ĝi figuru en tiu 
bazo. Kontraŭe, ĝi povos esti 
instruata en tiu aŭ en alia 
lernejo, surbaze de decido 
ŝtata aŭ municipa, kio ĝin 
lokigos vere en la diversigitan 
parton, ĉar la Ŝtato kaj la 
Municipo estas senpovaj 
leĝodoni por la komuna nacia 
bazo. Instruado sub la ŝirmo 
de la diversigita parto ne 
havos la deziratan valoron nek 
daŭran vivon. 

La plej bona vojo por 
atingi la komunan nacian 
bazon estas, niaopinie, la 
Nacia Kongreso: ĉi tiu, 
prenante decidon, tion faras 
pere de leĝo (federacia - tia 
necesas al ni), kaj leĝo estas 
afero kiu, post farita, malfacile 
estas nuligita.e 


“Instruisto kaj direktoro de 
lernejo — emerita. 

ESPERANTO KAJ LA BEBO 


“INTERRILATOJ 
Esperanto estas facila kaj 
regula ĉiuj jam scias, precipe 
tiuj, kiuj ĝin studas, ke infano 
lernas la lingvon de siaj gepatroj, 
ni ankaŭ scias. La infano lernas 
tion, kion ĝi uzos dum la tuta vivo, 
pro tio la infano estos civitano de 
la tuta mondo kaj havos veran 
facilecon por lerni fremdajn 
lingvojn. 

Esperanton oni instruas 
ekde la lulilo, kiel natura lingvo. 
Certe, ĉio dependos de la aĝo 
de la infano: de la 2-a aŭ 3-a jaro, 
kiel parola lingvo (tra demandoj, 
kantoj, ordonoj, ktp.) kaj ekde la 
3-a jaro tra bildoj, ludoj, ktp. 

Oni opinias, ke la instruo 
de la skribo okazos post la 
lernado de la unua lingvo 
apartenanta al la gepatroj. 

Pri la sinonimo, la infano 
nur ĝin komprenos en la fino de 
la dua jaraĝo. Antaŭ tio, ĉiuj 
similaj objektoj havas nur unu 
nomon. Ekz.: “Korbo, sitelo, 
rubujo, skatolo, kesto” estas 
nomitaj “ujo”. 

Kion oni, do devos instrui 
al la infanoj? La respondo estas 
simpla: ĉion. Ĉar la infanoj 
lernas kaj imitas tion, kion oni 
instruas al ili. Tiamaniere, la 
dulingvismo estas proponita 
ekde la dua jaro de vivo. Se la 
infano havas malfacilecon, oni 
unue instruos la gepatran, poste 
. venos la dua lingvo. La lerteco 
pri la lernado de la dua lingvo 
aperas ekde la 4-a ĝis la 12-a 
jaraĝo, ĉar la infanoj ĉi-tempe ne 
komparas la gepatran lingvon 
kun la alia. Antaŭ la fino de la 3- 
a jaraĝo la infano jam scias kun 


kiu uzi diferencan lingvon. 
2. LA PRAKTIKO 
Antaŭ ĉio, la decido pri la 
uzo de du lingvoj ene de la 
familio apartenas nur al la 
gepatroj. Estus bone, ke ili 
kunparolu Esperanton antaŭ la 
naskiĝo de la bebo (aŭ beboj); se 
nur unu el la paro parolas, tio 
instigu laŭeble la aliajn 
familianojn. 
Dekomence ĉiuj 
kontaktoj kun la lingvo estas 
bonvenaj. Do, vi parolu sen 


honto sur la ventro de la 
gravedulino kaj diru belsonajn 
vortojn en Esperanto. 





Post la naskiĝo, vi ne atentu ĉu 
la bebo komprenas vin aŭ ne en 
Esperanto. Eble la bebo ne 
komprenas vin eĉ en via propra 
lingvo. Sed, lulu la bebon al 
dormo per lulkantoj, kiuj estas 
konataj per viaj tradukoj. 
Tiamaniere oni donas “vivon” al 
la lingvo, ĉiam. Historietojn la 
beboj ŝategas, precipe kiam iliaj 
nomoj fine aperas. 

La vortaro por konsulto 
kunlaboras, sed... sen troigo. 

3. LA INSTRUADO 


Marcelo Luiz Brasil 


Ĉiu kontakto gravas: De 
bildetoj al vid-bendo aŭ de 
infanlibreto al komputil- 
programo. Dum la parola fazo, 
kiel oni uzas en la gepatra lingvo, 
uzu malgrandajn vortojn 
dusilabajn (iru, venu, dormu, 
bebo, lakto, akvo, bona, bone), 
la sufiksojn (eblas, aĵo, umo, 
eta, ega, ac', uj') kaj sinonimojn 
pli facilaj ('eta' ol 'malgranda'; 
“deiru' ol 'malsupreniru'; “delasi', 
“deprenu'...) 

Dum la bano aŭ 

interŝanĝo de vindoj, vi montru 
kaj nomigu en Esperanto partojn 
de la korpo de la bebo. 
Demandu vi ludante: Kie estas 
la kapo/mano/nazo?... 
Ĉiuj onomatopeoj estas 
bonvenaj, sed por ne longa 
tempo. lli anstataŭigas la 
nomojn de la bestoj, objektoj, 
sonoj aŭ agoj, kiel “baŭ- 
baŭ'(=hundo), “miaŭ” (=kato), 
“bum” (=falo), “tik-tak” (=horloĝo, 
“tin-tin” (=sonorileto), ktp. 


4. LA REZULTO 

Ne gravas kiam, kelkfoje, la 
infano respondas en Esperanto 
aŭ nacilingve la demandojn. 
Ĉiama kontakto kaj rekono de 
vortoj aŭ ideoj, estas bonvenaj 
tra vort-ludoj, ŝercaĵoj, ktp. 
Kuraĝigante la infanon paroli en 
Esperanto ekde la unuaj vortoj, 
la rezulto estos grava por la tuta 
vivo ne nur de tiu infano, sed de 
la homaro. 

Fine, kaj komenco de 
ĉio, vi komprenu, ke la lernado 
de lingvo devos unue okazi en la 
koro kaj poste en la kapo.e 


ti 


PIV SOLA NE ALPORTAS SOMERON 


Le el mesaĝo de la 
aŭtoro sendita la 17-an de majo 
2000 al la partoprenantoj en VEKI 
“babila” reto de esperantistoj en 
INTERRETO). 

Antaŭ nelonge, tre klera 
VEKlano taŭge respondis 
demandojn pri traduko. Dek 
minutojn poste, li sendis aldonan 
mesaĝon, per kiu li sanĝis sian 
antaŭan tradukon de “poluentes 
organicos”. Unue, li pravis: 
organikaj poluantoj. Poste, li 
tion “korektis”, dirante: “devas 
esti organikaj poluciantoj”. Mi 
malkonsentas. Sed mi estas tre 
kontenta, ke li eraris. Erareto, eĉ 
de klerulo, estas malgrava, ĉar 
“nur Alaho estas perfekta”. Kaj 
mi farus neniun komenton pri ĝi, 
se mi ne estus rimarkinta, ke mi 
povas profiti ĝin por montri, kiel 
oni devas konsulti vortarojn. Kaj 
tio certe estos utila por ĉiuj 
legantoj de nia revuo. Mi estas 
tute certa, ke mia kara amiko jam 
konsultis plurfoje ne nur la 
Vocabulario de Carlos 
Domingues sed ankaŭ PIV. Kaj 
mi ankaŭ scias, ke li kelkfoje 
konsultis ankaŭ iliajn 
suplementojn. Sed ĉi-foje, ne. 
Se li estus farinta tion, li ne 
ŝanĝus sian bonan tradukon. 

La Vocabulario de C.D. 
havas nek la artikolon poluir (en 
la portugala-esperanta parto), 
nek polui aŭ polucii (en la 
esperanta-portugala). Kaj PIV 
havas nur la artikolon polucio z, 
kun la indiko, ke ĝi estas 
neoficiala, sed zamenhofa, kaj 
kun la jenaj du signifoj: “1. Nevola 
elfluo de spermo sen koito, 
precipe dum dormo; 2 


Malpurigo de viv-esenca 
elemento, kiu fariĝas malsaniga 
por la uzantoj”. 

Eble mia amiko ne 
konsultis la Suplementon de la 
Vocabulario pro tio , ke polui/ 
polucii estas teknikaj vortoj, kiuj 
ĝenerale mankas en malgrandaj 
vortaroj. Kaj la Suplemento de 
PIV estas tre malgranda kaj eble 
li ne sukcesis trovi ĝin meze de 
sia paperaro. Tamen, en ambaŭ 
suplementoj, troviĝas la 
respondo, kiun li bezonis. 
Sufiĉus konsulti unu el la du. 

En la Suplemento de 
PIV legiĝas: 

polui, danĝere malpurigi 
vivesencan elementon de la 
naturo. 

polucio, 2.= poluado. 

Kaj en la Suplemento 

de la Vocabulario estas: 
polui, poluir; poluado, 
poluicĝo. 
polucio (med) polucao; 
(=poluado) poluicĉo. 

Ĉiuj rimarkos, ke ekde la 
apero de la PIVido en 1987 la 
verbo polui estas la pli taŭga 
traduko de la portugala poluir. 

Meze de aprilo, pere de 
VEKI, mi dissendis mesaĝon 
titolitan Vortaroj: ne forjetu ilin 
nek konsultu blinde, kun 
diversaj konsiloj, el kiuj mi 
transskribas tri: 
ne uzu PIV sen ĝia erartabelo, 
aperinta en la lastaj eldonoj en 
paĝoj 1300-1303, kun ĉirkaŭ 700 
listigitaj eraroj. 
ne uzu PIV sen ĝia suplemento; 
kaj 
krom PIV havu ĉemane almenaŭ 
la libron de Cherpillod, titolitan 


Sylla Chaves 


Nepivaj Vortoj, kun “listo de 
6.800 vortoj ne troviĝantaj en la 
PIV (nek en ĝia Suplemento)”, el 
kiuj kelkaj estas tre gravaj. 

Mi aldonos nun ekzemplon de 
nepiva vorto, kiun mi nun 
konsideras uzinda: edificio. Kial 
uzinda? Unue,ĉar mi ankoraŭ ne 
trovis kontentigan kunmetaĵon 
por la signifo pluretaĝa domo. 
Ĉielskrapanto kaj nubskrapulo 
(ambaŭ en PIV) estas arranha- 
cĉu, rascacielos, gratte-ciel 
kaj sky-scraper nacilingve, do 
“TREEGE alta konstruaĵo”. 

PIV difinas konstruaĵo jene: “io, 
ordinare domo, konstruita” (do 
konstruitaĵo). Kaj aliloke ĝi 
diras, ke konstruataĵo estas 
konstruejo. Sed simpla logiko 
permesas, ke konstruaĵo havu 
ambaŭ signifojn. Krom tio, nenio 
en tiu vorto indikas, ke ĝi estas 
pluretaĝa. Pri edificio, 
nacilingve, estas indikite (kiel en 
la hispana Larousse) 
“construccion generalmente 
considerable” (do pluretaĝa). Tia 
estas mia uzo de la vorto. 
Portugale, mi demandus: “vocĉ 
mora numa casa ou num 
edificio?”. Kaj por mi la 
esperantigo “en domo aŭ en 
konstruaĵo” estas nekontentiga. 
Pluraj vortaroj (eĉ la nova de 
Minnaja) donas por edificio nur 
unu tradukon: konstruaĵo. 
Bedaŭrinde! Se neniu proponas 
pli taŭgan tradukon, mi estos 
devigata akcepti bildingo aŭ 
edifico. La vorton bildingo mi 
jam aŭdis de brazilano, sed tuj 
rifuzis ĝin. Parenteze, por kelkaj 
personoj, se vorto estas angla, 
ĝi estas internacia, ĉar la angla 

estas “la” internacia lingvo. Mi 
rifuzegas tiun rezonadon. Kaj 
eĉ la vorton edifico mi komence 
rifuzis, kiam Luiz Alberto Coelho 
montris ĝin al mi antaŭ du jaroj, 
en Esperanta libro el Japanio. 

Ni konsultu nun nian vortaran 
triopon por decidi pri uzateco: 
bildingo estas nek en PIV nek 
en ĝia Suplemento, nek en la 
libro de Cherpillod. Kaj edifico 
ankaŭ mankas en PIV kaj SPIV, 


sed aperas en la libro de Hajpin 
Li (1983), la Japana-Esperanta 
de Miyamoto Masao (1982) kaj 
la Nova Esperanto-Japana de 
Okamoto Joshiĉugu (1963). Por 
mi tio sufiĉas, ĉar vorto tuj 
komprenata de esperantistoj el 
latinidaj lingvoj kaj krome 
trovebla en tri gravaj vortaroj de 
orientaj landoj ja estas internacia. 
Kaj bildingo, ne . Dankon pro via 
informo, Cherpillod! 


LA PENTRO-ARTISTO 


KRONIKO 


L matene mi, pasanta 
sur la placo, antaŭ parko, kie 
kutime la pentro-artistoj pentras 
kaj vendas siajn artaĵojn, mi 
rimarkis ke ili, ĉi-foje, ankaŭ 
diligente organizis la varojn, ke 
lli ju pli altiru la atenton de la 
publiko. Estis rimarkeble, ke ili 
mem formas iun nekutime 
bizaran bildon, pere de ilia laboro. 
Poste. dum la tuta tago ili 
atendadas la aĉetantojn, ofte 
vane. 

Fine de la tago, mi 
denove preterpasis la lokon, 
scivolema pri ilia sukceso. 
Finiĝis jam la tago kaj la placo 
komencis malpleniĝi. La artistoj 
iom haste kunkolektis siajn 
artaĵojn kaj la stablojn, sin 
preparante por forlasi la placon. 
La placo, subite restis preskaŭ 
dezerta. Mi observis, ke iu, jam 
aĝa pentristo, sidis decidite por 
resti. Dum la tago li diligente 
pentris, esperplene kaj nun 
atendis la aĉetantojn. Li eĉ 
ĝojetis ke la aliaj forlasis la 


placon, ĉar restante sola eble li 
vengos la bildojn. 

Li iom fiere observis sian 
/aboron, trovis ilin imponaj; la 
figuroj estis perfektaj, la koloroj 
same. lli atestis pri lia aŭdaca 
kapablo esprimi la belon sur 
tolojn, kiu burĝonas en lia animo. 





Li malgraŭ ĉio scias, ke 


Ne gravas, ke edifico ne 
troviĝas en vortaro titolita 
“completo”. Ĝi aperos en mia 
dicionario basico, se ĝis tiam 
neniu proponos pli taŭgan 
kunmetaĵon por traduki 
“pluretaĝa konstruaĵo”. 

Mi supozas, ke vi ĉiuj nun 
komprenas, ke PIV sola ne 
alportas someron. e 


Maria Almada 


vendi bildojn estas malfacile, 
tamen esperas vendi ion, ĉar de 
tio dependas lia vespermanĝo. 
Sed jam finiĝis la tago kaj 
aĉetanto ne aperis. Li sentis 
malvarmon kaj malsaton. Liel 
la poŝo eltiris etan pakon, kiu 
enhavis sekan paneton kaj lante 
komencis maĉi ĝin. 

lu stratbubo, kun sia 
magra hundo alkuris, haltis antaŭ 
la belaj pentraĵoj kaj poste li 
ankaŭ rapide forkuris. 
Senespera la artisto lante 
enpakis siajn artaĵojn, triste 
ĉirkaŭrigardis la preskaŭ 
malplenan placon, poste sur- 
ŝultre kun la bildoj, per kadukaj 
paŝoj li ekmarŝis ien, tra la 
parko. Lian kurbiĝintan silueton, 
ekkaŝis la mallumo kaj la tutan 
parkon kovris peza, griza nebulo, 
ĉar jam noktiĝis. 

lu jam diris, “oni uzas la 
spegulon porrigardinian mienon 
kaj la arton por montri nian ani- 
mon”. Apogu ni niajn artistojn e 

OSWALDO CRUZ — VIVO KONTRAŬ ANTAŬJUĜOJ 


Osaao Goncalves Cruz 
naskiĝis je la 5-a de aŭgusto 
1872, en la provinco Sŝo Paulo, 
urbo Sĝo Luis do Paraitinga. 
Ankoraŭ en infana aĝo li 
translokiĝis al Rio de Janeiro, kaj 
matrikuliĝis en la Fakultaton de 
Medicino je la 15-jara aĝo. En 
1892 li diplomiĝis kiel doktoro 
post defendo de tezo La 
transportado de mikroboj en 
akvoj. Post kelkaj jaroj li fariĝis 
fakulo pri Bakteriologio en 
Instituto Pasteur, en Parizo. 

Kiam li revenis al Brazilo, 
li trovis gravan epidemion de 
pesto, kaj li tuj engaĝis sin en la 
batalo kontraŭ ĝi. Oni pro tio 
kreis federacian Instituton por 
Serum-Terapio, grava scienca 
institucio, kiu poste nomiĝis 
Instituto Oswaldo Cruz, en Rio 
de Janeiro. 

En 1903 oni lin elektis 
Direktoro pri Publika Sano, 
posteno ekvivalenta al la nuna 
Ministro pri Sano. Tiam, li iniciatis 
epokfarajn kampanjojn: la unua, 
kontraŭ “flava febro”, kiu en Rio 
mortigis kvar mil enmigrintojn 
inter 1867 kaj 1906. Por tio li 
starigis kvazaŭ militan strategion, 
dividis la urbon laŭ distriktoj, sub 
la respondeco de delegitoj, 
kunigante kurac- kaj purig- 
laboristojn. La polico severe 
punis posedantojn de kadukaj 
domoj, brigadoj por mortigi 
moskitojn kontrolis akvode- 
ponejojn kaj akvofluejojn. Oni 
banis domojn per fumo de 
sulfuro kaj piretro kaj izolis 
malsanulojn. Tiu kampanjo 
sekvis la modelon de antaŭaj 


eksperimentoj en Kubo, kiuj 
konfirmis la hipotezon de la kuba 
kuracisto Carlos Finlay, ke la 
transdonanto de la malsano 
estas la moskito Aedes aegypti. 
En tempo, kiam oni kredis pri la 
teorio de miasmoj, la nova 
sinteno kaŭzis multe da mokado 
kaj ŝercado en la gazetaro. 
Sekvis protestoj pro la iom krudaj 
kaj diktatorecaj postuloj de la 
brigadistoj. Preskaŭ samtempe 
oni ekbatalis ankaŭ kontraŭ 
pesto, per mortigado de ratoj — 
oni eĉ pagis por kadavroj de 
ratoj. 

En 1904 granda 
epidemio de variolo atakis Rion, 
kaj miloj da homoj malsaniĝis. 
Sub la gvido de Oswaldo Cruz, 
oni devigis homojn en pluraj 
cirkonstancoj ricevi la vakcinon 
— kiu jam ekzistis de jardekoj. 
Infanojn, militistojn, edz(in)- 
iĝontojn, vojaĝontojn, kandi- 
datojn al lernejoj kaj loĝantojn en 
suspektindaj lokoj — ĉiujn oni 
praktike devigis akcepti la 
vakcinon. Kuracistojn oni punis 
pro falsaj vakcinatestoj kaj 
lernejestrojn oni severe kontrolis. 
Tiaj drakonaj leĝoj kaŭzis 
“Ribelon de la Vakcino”, nome 
popolanoj strikis, batalis kontraŭ 
la polico, starigis barikadojn kaj 
pafadis. La gazetaro krude 
atakis la registaron kaj 
militlernejanoj aliĝis al la ribelo. 
Oni dekretis sieĝostaton kaj 
estingis la devigan vakcinadon. 
Sed Oswaldo Cruz venkis: en 
1907 jam forestis flava febro, kaj 
en 1908 la popolo vaste akceptis 
vakciniĝon kontraŭ variolo. Li 


Paulo Sergio Viana 


ricevis ormedalon en 1907, en 
Internacia Kongreso, en Berlino. 
Li reformis la Sanitaran Kodon 
kaj la sanservojn en la lando. Li 
krome forigis la flavan febron en 


provinco Para kaj faris 
kampanjon en Amazonio, 
kontraŭ malario. 

En 1913 li fariĝis 


membro de Brazila Akademio de 
Beletro. En 1916 li fariĝis 
urbestro de Petropolis (provinco 
Rio de Janeiro), sed mortis en 
februaro 1917, de rena malsano. 

Oni povas diri, ke 
Oswaldo Cruz kaj grupo da 
sciencistoj sub lia gvido estis la 
enkondukintoj de scienca 
Medicino en Brazilo. Li 
enkondukis la revoluciajn ideojn 
de Pasteur en landon kie 
ankoraŭ regis mezepokaj 
superstiĉoj kaj antaŭjuĝoj. Pro 
tio, necesis ankaŭ ia politika 
talento kaj heroa rezistokapablo 
kontraŭ la teruraj atakoj. Eĉ la 
tiutempaj kuracistoj stagnis en 
prakonvinkoj. 

Mikrobiologio estas 
scienco, kiu komplete ŝanĝis la 
panoramon de Medicino en la 
mondo. Variolo, ekzemple, 
estas malsano konata de 
jarmiloj, ekstreme kontaĝa kaj 
markanta per cikatroj. La unuaj 
provoj pri vakcino kontraŭ variolo 
estis faritaj per injektado de 
materialo de pustuloj de milda 
formo de la malsano — foje kun 
gravaj problemoj. Poste la anglo 
Jenner (1749-1823) uzis 
pustulojn de bovoj “vacum” — de 
kio devenis la termino “vakcino”. 
Kurioze, ke en tiu tempo la homoj 

Para nada servem os 


Enquanto matas mosquito, 
eu vou ceivando vidas 


Grus. V-A -t1y 


ASta ji acino 


Sim, na nojte do casamento! 





teus recursos 


mais preciosas 





timis, ke la vakcino povus 
kaŭzi al la paciento bovecan 
fizionomion... Nuntempe, la 
malsano malaperis en la tuta 
mondo. 

La peston kaŭzas 
mikrobo transdonata de rataj 
puloj. Ĝiaj vastegaj kaj 
mortigaj epidemioj suferigis la 
homaron. La infekto povas 
inflamigi la limfonodojn 
(bubona pesto) aŭ la pulmojn. 

Flava febro estas 
kaŭzata de viruso 
transdonata de moskito. 
Ekzistas arbara kaj urba cikloj 
de la malsano. Kurioza, ke 
ĝi okazas nur en Afriko kaj 
Ameriko, sed neniam en 
Azio, kvankam ankaŭ en Azio 
vivas la sama speco de 
moskito. La malsano atakas 
ĉefe la hepaton, la renojn kaj 
la koron, kaj ne ekzistas 
medikamentoj specifaj 
kontraŭ ĝi. Restas la rimedoj 
formortigi la moskitojn kaj 
utiligi vakcinadon. e 


Oni demandas iun viron: 

- Kial vi portas ŝuojn je du 
numeroj malpligrandajn ol vi 
bezonas? 

- Intence. Mia edzino malbone 
kuiras, la filo estas huligano, la 
bopatrino - serpento... 

Por mi restas nur sola ĝojo en 
la vivo - kiam mi vespere 
demetas la ŝuojn! 














LA GENIO DE 
ZAMENHOF 


Versio de Dokito (El 
la Portugala) 


Ĉe lenir' de lJarmilo, estas ni, 

Celante novajn tempojn por la mondo!... 
Tempojn de kunlaboraj Harmonr!... 
Kion necesus havi la Geni' 

Por ke venu de lPaco firma ondo?!... 


Necesus ja posedi supercerbon, 
Ligitan al lantenoj de I'Senfino... 
Flamantan koron havi en la sino, 
Posedi por parol, potencan verbon, 
Sunradion por monda ilumino!... 


Ĉar estis malfacile sur la tero, 
Havi la ecojn de la supra strofo, 
Aperis en ĉi mondo — Zamenhof, 
Kreinto de la lingvo de Espero 
Heroo de la Paco kaj Libero!... 


Estis li kiu donis l'instrumenton, 
Tutplenan de belec' kaj harmoni' 

Por esprimad' de pens' kaj sentimento, 
Dekkvinan de Decembro - volis Di' 
Estu la Tago de la glora Evento!... 


Estis li — en jarcento, la pasinta, 
Vestita per mantelo de simpleco, 
Kaŝinte propran larmon absintan 
Kortuŝa sindediĉo, intereso, 
Kreinta Esperanton kun sukceso!... 


Gloron al Zamenhof... ne estis vanaj, 
Ja liaj sinoferoj kaj laboroj... 

Por konstruad' de mondo pli humana, 
Jen voĉoj maturaĝaj kaj infanaj 
Ankoraŭ eĥas ĉe la homaj koroj... e 

AMATORA LINGVISTIKO 


(Faktoj kaj kuriozaĵoj pri lingvoj 
de la mondo) 

Laŭ la ĉefaj fakaj verkoj, ekzistas 
ĉirkaŭ 4.000/5.000 lingvoj. La 
“Klasifiko kaj indekso de la lingvoj 
de la mondo”, (Voegelin) listigas 
dudek mil, inter lingvoj kaj 
dialektoj. 

La dudek plej gravaj lingvoj, laŭ 
la nombro da parolantoj, estas: 


l. ĈINA 1.000 MILIONOJ 
2. ANGLA 350 
3. HISPANA 250 
4. HINDIA 200 
5. ARABA 150 
6. BENGALA 150 
7. RUSA 150 
8. PORTUGALA 150 
9. JAPANA 120 
10.GERMANA 100 
11. FRANCA 70 
12. PUNJABA 70 
13. JAVA 65 
14. BIHARA 65 
15. ITALA 60 
16. KOREA 60 
17. TELUGUA 50 
18. TAMILA 50 
19. MAHARATIA 50 
20.VJETNAMA 50 


14. URALA 23 
15. MIAO-YAO 7 
16. KAŬKAZA 6 


17. HINDO-PACIFIKA 3 


Lingvo: estas sistemo por 
esprimado de ideoj per parol- 
sonoj kombinitaj por formi 
vortojn. La vortoj kombiniĝas 
en frazojn, kiuj siavice 
respondas al la transformado 
de ideoj en pensojn. (Henry 
Sweet, angla lingvisto). Tiun 
sistemon de parola 
komunikiĝo oni povas 
diversforme reprezenti per 
skribado. Dialektoj: estas 
variaj formoj de unu sama 
lingvo, formiĝantaj pro faktoroj 
geografiaj kaj sociaj. Slango: 
naskiĝas kiam homoj serĉas 
novan manieron esprimi 
kontraŭstaron, ridindecon, 
malsaton, aŭ deziras kaŭzi 
emocian reagon pri ideo, 
persono aŭ institucio. Ĵargono: 
lingva variaĵo celanta jen 
plivalorigi profesion aŭ metion, 


Kaj jen listo de la 17 ĉefaj lingvo- jen kontraŭstari aŭ misgvidi la 


familioj: i 
1. HINDO-EUROPA 
2.000 MILIONOJ 


2. ĈINO-TIBETA 1.040 
3. NIĜER-KONGA 260 
4. AFRO-AZIA 230 
5. AŬSTRONEZIA 200 
6. DRAVIDA 120 
7. JAPANA 120 
8. ALTAJA 90 
9. AŬSTRO-AZIA 60 
IO. KOREA 60 
11. TAJA 50 


12. NILO-SAHARA 30 
13. AMERIK-INDIĜENA 25 


socion: krimula, advokata, 
kuracista jargonoj. Piĝino: 
kontakto-lingvo por 
komunikado inter mal- 
samlingvaj grupoj, ekzemple 
ĉe komerco inter eŭropanoj kaj 
indiĝenoj. Kiam piĝino fariĝas 
lingvo de grupo, ĝi eknomiĝas 
kreola: haitia kreola lingvo. 

Multaj aŭtoroj emfazas la 
rilaton inter lingvo kaj pensado: 
“Parolo estas reprezento de la 
spertoj de la menso” 


Floriano Pessoa 


(Aristotelo). La lingvo ekestis, 
ne kiel rimedo por esprimado 
de jam pretaj demandoj kaj 
prijuĝoj, sed kiel rimedo por 
pensado mem. La homa racio 
evoluis samtempe kun la 
disvolviĝo de la kapablo paroli. 
Diversaj lingvaj strukturoj 
povas faciligi, aŭ eĉ determini 
formojn diversajn de 
konceptado kaj de pensado 
pri la mondo. La kapabloj 
paroli kaj koncepti intime 
kunligiĝas, tiel ke infano lernas 
ambaŭ samtempe, kaj la 
homa racio evoluas man-en- 
mane kun lingvo-uzado. “La 
reala mondo estas grandparte 
konstruata surbaze de la 
lingvaj kutimoj de grupo”. 
(Edward Sapir, rus-devena 
usona lingvisto). 
Parolo: estiĝas kiam la korpo 
ekprenas diversajn poziciojn 
kaj movas partojn de la voĉaj 
organoj, agante sur la 
elspiratan aerblovon el la 
pulmoj, kio siavice naskas 
bruojn kaj sonojn. Ĉefe 
intervenas: pulmoj, traĥeo, 
lango, dentoj, lipoj, voĉkordoj. 
Escepte iuj sonoj formiĝas per 
aliaj rimedoj, kiel langaj 
ŝmacoj, en iuj lingvoj de Suda 
Afriko. Parolo kaj aŭdado: kiel 
ĉefaj homaj komunikiloj, havas 
netan avantaĝon, nome, ne 
dependas de lumigado, de 
reciproka vidado; agas 
plurdirekte, tra ampleksa 
spaco; alĝustiĝas al distanco. 
Eĉ en tutplena brua ĉambro oni 

povas distingi konatan voĉon. 
Kaj, kompare kun aliaj 
komunikiloj, ili uzas malmulte da 
energio. Parolante, oni uzas ton- 
nuancojn kaj voĉan kvaliton por 
esprimi sentojn kaj veki reagon: 
ĉe pledo, minaco, flatado, 
plezurigo, kolero, asertado, 
priskribo. La variaj formoj kiujn 
alprenas la parolo, aŭ skribo, 
faras la STILON de verkisto aŭ 
oratoro. 

Lingvistiko aŭ lingvo-scienco 
pritraktas la fenomenon de la 
homa lingvo. Priskriba, historia, 
kompara Lingvistiko. Filologio 
studas la lingvojn per iliaj 
dokumentoj. Homara filologio 
esploras la historion de la lingvoj. 
Gramatiko studas la vortojn kaj 
la rilatojn inter la vortoj en frazoj: 
fonologio, morfologio, sintakso. 
Semantiko okupiĝas pri la signifo 
de la lingvaj formoj. Principoj de 
Ferdinand de Saussure, svisa 
lingvisto: diakronio (historia 
vidpunkto), sinkronio (stata 
vidpunkto); “langage” (parol- 
kapablo), “parole” (reala parola 
agado), “langue” (vortbildoj en la 
menso de la lingvo-parolantoj); 
“sintagmata rilato” (rekta rilato 
inter la signoj uzataj en frazoj); 
“paradigmata rilato” (kontrastigo 
inter signoj en frazoj). 

Deveno de la lingvoj: Spite al 
longa kaj intensa esplorado, ĝis 
nun scienco ne trovis konvinkan 
solvon de tiu demando. Jen 
kelkaj teorioj: a) imitado de 
naturaj, ĉefe bestaj, sonoj, kiel ĉe 
onomatopeaj vortoj; b) sonoj 
kaŭzataj de doloro, timo, plezuro. 
Tio klarigus la similecon de 
interjekcioj en multaj lingvoj; c) 
stimulo de la natura medio sur 
la homo. Ekzemple, klopodoj de 
bebo por suĉi patrinan mamon 


povus stimuli la ekeston de la 
vorto mama; d) sonoj el 
romantika vivo, amo, ludado, 
poezio, kantoj (Otto Jespersen, 
dana lingvisto). 

Ĉu vero, aŭ fantazio, oni 
raportas, ke la egipta reĝo 
Psametiko izoligis du bebojn, 
malpermesinte ke tiuj aŭdu 
homan voĉon. Post longa 
tempo, la infanoj, ricevante 
panon kiel manĝaĵon, reagis per 
la vorto “bekos”, la frigia nomo 
de pano. El tio, oni tiutempe 
konkludis, ke la frigia estis la 
unua pralingvo. Sed la faktoj 
kontraŭdiras tiun cetere kuriozan 
eksperimenton. Plia konstato ne 
apoganta la provon de 
Psametiko estas la eltrovo, ke 
ĉiuj “lupo-infanoj”, estuloj arbare 
kreskintaj inter bestoj, for de 
homa kontakto, montriĝis 
nekapablaj paroli kaj kompreni 
homan lingvon. 
Lingvo-klasifikado: Genetika: 
klasifiko laŭ la komuna origina 
pralingvo. Tipologia: grupigas laŭ 
la lingvo-tipo: fleksia, aglutina, 
izola, ktp. August Schleicher 
(1821/1868), enkondukis la 
koncepton de Lingvo-familia- 
arbo. 

Kompara Lingvistiko: studas 
vortan kaj strukturan similecon 
inter lingvoj kaj permesas 
rekonstruadon de la devena 
pralingvo, ekzemple la pra- 
hindo-eŭropa. La esploroj pri la 
hindo-eŭropa familio multe 
progresis kiam William Jones 
(1786) kaj Franz Bopp (1816) 
publikigis studojn pri Sanskrito, 
klasika literatura hindo-aria 
lingvo. 

La simileco de la vorto PATRO 
en hindeŭropaj lingvoi ankaŭ 
estas okulfrapa: Greka PATER, 


Sanskrita PITER, Latina PATER, 
Gota FADAR, Itala PADRE, 
Hispana PADRE, Franca PERE, 
Portugala PAI, Kataluna PARE. 
KONKLUDO: En tia kompleta 
reto da lingvoj kaj dialektoj de la 
mondo, kie situas la internacia 
lingvo Esperanto? La artikolo “La 
lingvo-kategorio de Esperanto”, 
ĵus aperinta en “Rio 
Esperantista”, resumas kaj 
komentas studon de la 
esperantista lingvisto Claude 
Piron, laŭ kiu nia lingvo estas 
hindeŭropa pro la vorto-trezoro, 
kaj izola/aglutina pro la gramatika 
strukturo (respektive kiel la ĉina 
kaj la turka). Esperanto do estas 
nediskuteble internacia. 
BIBLIOGRAFIO 1. David 
Crystal, “The Cambridge 
Encyclopedia of Language”, 
1988. 

2. Encyclopaedia Britannica, 
vol.22, 1990 

3. Salles, Ricardo C., “Legado 
de Babel ; 1993 

4. Berlitz, Charles, “Linguas do 
Mundo”, 1988e 

LA LIBRO 


Historio de la libro 


LA UNUA LIBRO 


“D-ro Esperanto. Internacia 
Lingvo. Antaŭparolo kaj plena 
lemolibro” (por rusoj). Varsovio. 
Tipo-Litografejo de Hx. Kelter, 
str. Novolipie, n? 11 — 1887”, jen 
la titolo de la unua lernolibro de 
Esperanto, per kiu la internacia 
lingvo de L.L. Zamenhof 
komencis sian longan vojiradon. 
La iniciatinto de Esperanto 
adoptis la devizon “Por ke lingvo 
estu universala, ne sufiĉas nomi 
ĝin tia”, kiu aperis sur la unua 
libro. 

Post la rusa eldono, en 

la sama jaro estis eldonitaj la 
pola, franca kaj germana 
versioj de la broŝuro, kiu 
enhavis la alfabeton, la 16 
regulojn, vortareton kun 918 
radikoj kaj tekstoj: El biblio, 
Modelo de letero, Patro nia, la 
poemoj Mia penso kaj Ho, mia 
kor', traduko el Heine. 
Per tiu simpla verketo 
Zamenhofiniciatis grandiozan 
fenomenon, kiu naskis unikan 
transnacian kulturon. Post la 
unua libro venis aliaj, kaj ĝis 
hodiaŭ elŝprucadas libroj kaj 
libroj el la plumo de la 
sekvantaro de la idealisto el 
Bielostoko. 


POLITIKO DE 
ESPERANTO-LIBRO 
Mankas politiko 


LA 





Ĉu ekzistas internacia 
politiko por la disvolvigo de la 
eldona eperanto-industrio? 
Ŝajne ne, kaj tio estas 
bedaŭrinda afero, kaj la tre 


magraj rezultoj de la 
nehaltigebla laboro de niaj 
eldonistoj, ĉu amatoraj, ĉu 
profesiaj, montras ke urĝas 
difini tian politikon, cele al la 
starigo de pli efika sistemo de 
eldonado kaj distribuado de 
originalaj kaj tradukitaj aŭtoroj. 
La fakto estas, ke la publiko 
diaspore ekzistanta estas 
nesufiĉe alirata pro manko de 
taŭgaj iloj kaj vojoj 
surmerkatigaj. Ĉu tasko de 
UEA aŭ de fondota eldonista 
asocio? 


ESPERANTO-LIBRO EN LA 
PRAKTIKO 

Jen la 10 titoloj plej 
vendataj de la UEA-libroservo 
dum 1999. La malaltaj ciferoj 
esence ridindigas la predikon, 
ke Esperanto havas 10 
milionojn da parolantoj tra la 
mondo. 


Fabricio Valle 


441 Saluton! Esperanto 
aŭtodidakte. Audrey Childs- 
Mee“ 

387 Pasporta Servo. Listo de 
gastigantoj de TEJO “ 

348 Hejma vortaro. Red. Jouko 
Lindstedt“ 

309 Homaj rajtoj; demandoj kaj 
respondoj. Leah Levin” 

250 Kio ni estas kaj kion ni 
celas? Pri la Praga Manifesto 
207 Lingva arto. Festlibro al 
Auld kaj Boulton. Red. V. 
Benczik“ 

205 Internaciaj Ekzamenoj de 
ILEI/UEA ~ 

188 Internacia Kongresa 
Universitato 1999. Red. 
Michela Lipari “ 

131 Ĉiuj kune. Aktoj de la 1-a 
Strategia Forumo de la E- 
Komunumo" 

128 Spirito de E-o kaj la 
“samideanaj” malamikaĵoj. l. 
Bociort“ 


BUNTE PRI LA LIBRO 
Amazonia Urno 
Leopoldo Knoedt, konata 
brazila tradukisto de la 
klasikaĵo La Luzidoj, inter aliaj 
vere altnivelaj tradukoj, ĵus 
aperigis anoncon en la revuo 
Esperanto pri sia projekto 
Amazonia Urno. (Unika 
frandaĵo, mi garantias. La 
legantoj atendu la konkretan 
rezulton de lia agado por tion 

konstati.e 
18 





ANONCETO 





NOVA KD-lanĉo 

BAHIA DE ĈIUJ SANKTULOJ 
KANTAS 

Tute en Esperanto 

Apogate de Kultura Fondaĵo de 
la Ŝtato Bahia (Bahia Esperanto- 
Asocio) lanĉis KD-on kun 13 
kanzonoj el pluraj aŭtoroj, inter 
aliaj Ary Barroso, Joubert de 
Carvalho, Beethoven, Schubert, 
L.L.Zamenhof, ktp. La KD estas 
aĉetebla ĉe BEL-libroservo je la 


prezo de R$22,00. 


-ELDONEJO FAMILIA 
Korespondpetoj el Sud-Ameriko 
povas senpage aperi en pola 
monat-revuo ECHO KARTUZ kaj 
DAR POMORZA. Adresu al: 
Wydawnictwo FAMILIA 

UI. Jana Bielinskiego 1 

PL 83-300 Kartuzy, POLONIA 


-HIMNOJ 

Estimataj samideanoj, mi vin 
kore salutas. Jes, ni laboru kune. 
Sciigo: Ni jam havas 450 
himnojn verkitaj laŭ internaciaj 
melodioj, (himnoj evangeliaj). 
Ĉu iu interesiĝos? Mi deziras al 
vi ĉion bonan. 

Athanasios Pimenidis 

Rua Cerro de Mateus Simoĉes, 
159A 

Ermelino Matarazzo 
BR-0385-010 SAO PAULO, SP 


NEKROLOGO 


Je la 288.05.2000, en 
Curitiba-PR, forpasis la BEL- 
ano, S-ro Herberto Urbat, - 
fondinto de “Missĝo Crista 
no Brasil”. 


Bahia 
de ĉiuj 


Sanktuloj kantas 








DEZIRAS KORESPONDI 


-Irana E-klubestro, 30 jarulo, 
serĉas gekorespondemulojn por 
la geklubanoj de 17 ĝis 37 jaraj, 
pri ĉiuj temoj. Mi mem ankaŭ 
serĉas samideaninon por 
geedziĝo. Mia adreso: M.Mehdi 
Noruzi, Box 838, Neshat st., 
Esfahan 81465 IRAN. 


-Mi estas 37-jara hungaro kaj 
komencanto de Esperanto. Mi 
volus konatiĝi, amikiĝi kun 
fremdaj familioj, homoj en aliaj 
landoj. Mi deziras korespondi pri 
ĉiuj temoj kaj interŝanĝi 
bildkartojn. 

Litauszki 

Monorierdo. 
HUNGARIO. 


2213 
28. 


Gyula. 
Bokor u. 


-13-jara knabino. Hobioj: sporto, 


komputiloj, bestoj. Kolektas 
bildkarktojn, librojn, murka- 
lendarojn. 

Galina Kononova, pr. Kras- 
nojarskij rabochij 193-74. 
Krasnojarsk. 660042. Siberio. 
RUSIO. 


-13-jara knabino. Hobioj: hundoj, 
katoj, kuirarto, vojaĝoj, fotado. 
Kolektas fotojn kaj bildkartojn pri 
bestoj, naturo, ludiloj, moneroj. 
Saida Novosjolova. Pr. Medinskij 
11-41. Krasnojarsk. 660012. 
Siberio. 


-Mi estas abelisto kaj deziras 
korespondi kun abelistoj el la tuta 
mondo. Boris Angelov. Bul. 
Bulgarija, 15. 4700 Smoljan. 
BULGARIO. 

MOVADO 


ESPERA STELO 
ESPERANTO-GRUPO 

ESEG de Barra Bonita, SP 
fondis sian bibliotekon kaj nun 
volas pligrandigi ĝin. Pro tio ĝi 
petas al tiuj, kiuj volas 
kunlabori, sendi donacojn, kiel 
librojn, videobendojn, kasedojn, 
KD-ojn, ktp., al jena adreso: 
Espera Stelo Esperanto-Grupo 
AIC Adriana Pavani 

Caixa Postal 107 

17340-970 BARRA BONITA, SP. 





ESPERANTO-SOCIETO DE 
BAURU 

En la lasta jarfino estis aĉetata 
propra sidejo en Rua Batista de 
Carvalho, 4-33, 14? andar, Salas 
1403/1404. BAURU, SP 17010- 
0001. Deĵorhoraro: de lundo ĝis 
vendredo de la 15? ĝis 19€ŝ h. 
Telefono (14)212-4006. E-kursoj: 
Baza |, marde kaj jaŭde (16.00- 
14.30h), Baza ll, merkrede 
(19.30-11.30h), Baza III, sabate 
(9.30-11.30h), Konversacia, 
sabate (15.00-16.30h). 
sbeQesperanto.nu 


2-a DATREVENO DE 
LIBERECO ESPERANTO- 
GRUPO 

Okazinta la 21-an/04/2000 ĉe 
C.E.Maria Amelia, Av.Humberto 
A. Castelo Branco, 2295- 

S3ĉo Bernardo do Campo, SP. 





BR-EVENTOJ 


12-16/07/2000: 36-" BRAZILA 
KONGRESO DE ESPERANTO, 
Petropolis, RJ. Temo:”Esenco 
kaj Estonteco de la Ideo de 
Lingvo Internacia: Ĉu io 
aldonenda al la centjara tezo de 
Zamenhof?” kaj 21-3 BRAZILA 
ESPERANTISTA JUNULARA 
KONGRESO. 


14-15/10/2000:22-8 E- 
RENKONTIĜO DE ŜTATO SAN- 
PAŬLO kaj 2-a SUDORIENTA E- 
RENKONTIĜO 

Araraquara, SP. Temo: “Nova 
Jarcento: Novaj solvoj por 
Esperanto?” 


22/10/2000 : TaNe Es 
RENKONTIĜO DE GRANDA 
RIO. 


15-20/07/2001: 37-" BRAZILA 
KONGRESO DE ESPERANTO, 
Brasilia, DF. Temo: “Dialogo 
Oriento kaj Okcidento: la rolo de 
Esperanto”. 


-RADIO BANDEIRANTE. 1360 
kw AM. Ĉiuĵaŭde, komence de 
13/04/00, 22.00 h, Sendu 
noticojn kaj sugestojn! (VEKI 
informas). 


-NACIA MOVADO “RETO DE 
PACO”. Laŭ la lokaj ĵurnaloj de 
Criciuma, SC, la 12-an/04/00 la 
indiĝena grupo gvarania Uakti 
prezentis dum la festo de 
inaŭgura Fosto de la 
Paco,aŭspicie de UNESC, 
kantojn en la lingvoj: portugala, 
hispana, gvarania, esperanto kaj 
sur la fosto estas skribita la 
frazo “Ke la Paco regu surtere”, 
en tiuj kvar lingvoj. 


RENKONTIĜOJ 


40-RENKONTIĜO DE SUDPA- 
RAIBA VALO 

Ce Cĉmara dos Vereadores, 
Praca Garcia,96-Paraiba do Sul, 
RJ — 21/05/2000. 

Tre interesaj prelegoj : “Vivo kaj 
verko de Oswaldo Cruz” (D-ro 
Paulo Sergio Viana), 

“Kiel elekti uzendan vorton en 
Esperanto”, Prof. Sylla Chaves. 
(Ambaŭ legeblaj en 

ĉi-numero de BE). Sekvis 
seminario pri “Esperanto kaj Pac- 
kulturo”, per Manifesto 

2000 de Unesko kaj debato, 
partoprene de diversaj espe- 
rantistoj. 

(Organizis kaj gvidis Luiz Alberto 
de O. Coelho, Prezidanto de 
AERJ). 


ANONCETO 


“ESPERANTO SUBGRUNDE” 
Estas novaĵo ke finfine pretas 
la KD, kiun mi kaj Floreal 
(Martorell) de Vinilkosmo estis 
organizantaj. Ĝi enhavas 15 
bandojn, kun entute 32 muzikoj 
kaj 65 minutoj. 4 el Brazilo, 9 
el Francio, 1 el Ukrajnio kaj 1 el 
Kanado. Mi ĝin disvendos en 
Brazilo (kaj eksterlande ĉe la. 
subgrunda scenejo) kontraŭ 
R$12,00 poste kaj R$10,00 
persone, sed en la internacia 
esperanta movado prizorgos 
Floreal (kaj mi tute ne scias lian 
prezon):Doneville, FR-31450. 

Kune kun la disvendado de ĉi- 
KD-o ni monhelpos la 
programojn de prevento de 
mamo-kancero per 2096 de la 
valoro de ĉiu vendata KD. (Julio 
Calegari. Caixa Postal 60084. 
Sŝo Paulo, SP 05033-970.) . 


20 

EL BRASILIA 





INTERNACIA ESPERANTO- 
FORUMO 

En la teknika prizorgo de Liu 
Xiaozhe (Solis) ekfunkciis nova 
retpaĝa babilejo “Internacia E- 
Forumo” ĉe la adreso: http:// 
wWww.cinews.net/bbs/forumo/ 
Celo de la forumo estas 
interŝanĝi pensojn, informojn, 
kunĝui niajn sukcesojn kaj 
ĝojojn. 


ESPERANTO REDAKCIO DE 
RADIO POLONIA 

Programo en la somera periodo: 
Ekde la 16-a de marto 2000 
aŭskulteblas ĉiutagajn elsendojn 
laŭ la Universala Tempo (aŭ 
GMT) je: 08.30 h — nur per 
satelito; 13.30h-41,18 m; 41,23 
m = 7285, 7275 kHz (la premiera 
elsendo); 18.00 h — 41,98 m = 
7145 kHz; 19.00 h — nur per 
satelito. Por aŭskulti laŭ la 
mezeŭropa tempo vi devas 
aldoni 2 horojn. Ekzemple la 
matena elsendo estas aŭdebla je 
08.30 4 2 h= 10.30. La satelita 
akcepto estas ebla pere de: 
Eutelsat Il, F— 6 — Hot Bird 

— 13 gradoj de la orienta latitudo; 
frekvenco 11,474 GHz, 
polarizado horizontala (H); 
subportanto 7,38 MHz. La 
adreso por la komputil- 
posedantoj, ligitaj kun plena 
alireblo al la reto: http:// 
wwWw.wm.org/ondemand/ 
poland.htm! Nia TTT-ejo: http:// 
www.radio.com.pl/polonia - kiu 
enhavas esperantlingvajn kaj 
pollingvajn informojn pri la 
konstantaj eroj de nia semajna 
kadra programo ekde la 6-a de 


marto 2000 afiŝas ankaŭ tekstojn 
de la informbultenoj. Nia TTT-ejo 
enhavas ankaŭ la plej gravajn 
informojn pri nia kadra semajna 
programo en la somera 
elsendoperiodo. Vizitu ĝin kaj 
transdonu al ni viajn rimarkojn kaj 
sugestojn. La rimarkojn pri la 
programoj Esperanto Redakcio 
de Radio Polonia atendas rete: 
esperanto.redakcio(Dradio.com.pl 
POŜTE: Radio Polonia, E- 
Redakcio, 00-977 Varsovio. pk. 
46. Barbara Pietrzak, E- 
Redakcio de Radio Polonia. 


UK 2001 ESTOS KONGRESO 
DE DIALOGO 

Laŭ decido de la Ĝenerala 
Asembleo de Unuiĝintaj Nacioj, 
la jaro 2001 estos Internacia Jaro 
de Dialogo inter Civilizoj. La loka 
Kongresa Komitato de la 86-a UK 
de Esperanto en Zagrebo 
proponis al la estraro de UEA 
dediĉi la temon de la kongreso 
al tiu Internacia Jaro, kiel “Kulturo 
de dialogo — Dialogo inter 
kulturoj”. 


SHIMON PERES ALTA 
PROTEKTANTO DE LA 85- 
a UK, en Tel-Avivo. 


Peres estas aktiva en la 
politiko de sia lando jam de 
duona jarcento. Li okupis 
multfoje postenon de 
ministro, i.a. dufoje tiun de 
ĉefministro. En la nuna 
registaro li estas ministro pri 
regiona kunlaboro. Li estas 
ankaŭ vicprezidanto de la 
Socialista Internacio. 





EVENTOJ PROGRAMITAJ 


-3-a ESPERANTA REN- 
KONTIĜO DE TAGUATINGA, je 
la 17-a de Septembro 2000. 
Loko: Aŭditorio de la Urba 
Administrejo de Taguatinga 
(Praca do Relogio). 


-ZAMENHOF-FESTO, 
organizota de Esperanto-Asocio 
de Brasilia. Je la 19-a de 
Decembro 2000, Clube de 
Vizinhanga da Asa Sul (SQS 
108). 


-Ĉiu monata dua dimanĉo 
okazas la maten-kafo ĉe EAB 
(Esperanto-Asocio de Brasilia) 
kaj last-dimanĉe, ĉe TEK 
(Taguatinga Esperanto-Klubo). 
La eventoj okazas ĉiam de la 10- 
a ĝis la 12-a horo. Se vi vizitos 
Braziljon je tiuj tagoj, ne perdu 
la ŝancon ĝui kun la loka 
esperantistaro tutcerte agrablan 
esperantan etoson. 

(Sur la foto unu el tiuj momentoj, 
kiam vizitis TEK la eks- 
prezidantino de BEL, Nĉia Lucia 


Souza kun sia bebo Guilherme). 

EL BEL-CENTRA OFICEJO 
ĜEMELIĜO DE BRAZILANOJ KUN ANGOLAJ AFRIKANOJ 


PP... de S-ro Hans Bakker, 
Komisiito de UEA por afrikaj 
aferoj 

UEA ricevis leterojn de S- 
ro Jĉremie Ngoma Kikondolo en 
la urbeto Lukala en okcidenta 
Kongolando (DRK). Lukala 
havas fortan Esperanto-klubon 
“Stelaro”, en kiu membras ankaŭ 
loĝantoj de la proksimaj vilaĝoj 
Kilueka kaj Kimpese. 

En Kilueka estas 
restadejo (tendaro, kabanaro) de 
rifuĝintaj Angolanoj. La klubo 
“Stelaro”, interkonsente kun la 
Kongolanda Esperanto-Asocio 
DKEA, instalis komitaton kiu 


ligas kontaktojn kun la angolaj 
rifuĝintoj kaj i.a. sciigas ilin pri 
Esperanto. Tiucele ili jam akiris 
la permeson de la aŭtoritatoj, 
inkluzive de la reprezentanto de 
la Alta Komisaro de UN pri 
Rifuĝintoj. 

S-ro Bakker demandas: 
Kion ni, brazilanoj, povas fari por 
kuraĝigi tiun fratecan iniciaton? 
Kaj li mem sugestas “Kion vi, kiel 
loĝantoj en portugallingva lando, 
povus senpere fari, estas la 
perkoresponda aliĝo al tiu agado 
de Stelaro. Per afablaj kaj 
kuraĝigaj leteroj, sendado de 
vortaretoj kaj eventuale aliaj 


ĈU TAKTILO AŬ KADENCILO? 


l; moŝto Geraldo Mattos, 
bv. proponi la plej taŭgan 
neologismon al la Akademio kaj 
informi nin pri la vorto difinita, 
pere de Brazila Esperantisto. 

Al ĉiuj bonkoraj geamikoj kiuj 
kontaktis min, per telefono aŭ 
alie, dezirante sukceson en 
mia plej lasta entrepreno, koran, 
tre koran dankon! 

La motivo estis(as) ke du 
kuracistoj decidis, ke mi devas 
subteni mian lacan kaj laman 
koron per “lambastono”. Ĝi 
pulsis nur 48...55 fojojn en 
minuto kiam cetere ofte forfalis 
korbatoj. La enplanto de (mi 
preferas) TAKTILO restis 
difinita por la ĵaŭdo, naŭa de 
Marto/00, en korkliniko de POA. 
Post kelkaj fiziologiaj kontroloj, 
je la 17-8 h, sur brankardo mi 
veturis al la kirurgiejo. Post 


anestezo de la elektita areo sur 
la dekstra flanko de la brusto, la 
eta kirurgio okazis. Dume mi 
paroladis kun ambaŭ, kirurgiisto 
kaj anestezisto, gajaj uloj. Eta 
vando obstrukcis mian kapablon 
rekte vidi la tutan proceduron por 
malfermi “truon” sufiĉe vastan 
por kaŝi la elektronan ilon sub la 
haŭto. Kelkfoje mi sentis ke ili 
forte devis agi. Laŭ ilia aserto, 
sangoperdo ne okazis. Instruojn 
mi ricevis: ne tro multe movi la 
dekstran brakon, por faciligi la 
resaniĝon. Reveninte al mia 
ĉambro, kelkajn dozojn da 
antibiotiko mi ricevis. En la 
sekva tago, post renovigo de la 
bandaĝo, kelkaj kuraciloj kaj fine 
iksradia kontrolo, mia kuracisto 
prikomentis la enplanton, 
montris al mi la Taktilon (?) kun 
du “dratoj” tra vejnoj funde 


libroj, eventuale per kelkaj 
kasedoj kaj aliaj esperantaĵoj, vi 
povus decide subteni la amikojn 
en Lukala. Gravas la amika 
kontakto, pli ol materia 
subtenado”, diris S-ro Bakker. 

Se brazilanoj sin tuŝos 
de la ĉi supra propono, ili devus 
rekte kontakti kun S-ro Jeremi 
Ngoma Kikondolo, Camo CILU 
ll, N? 71-A, Lukala, Bas-Congo, 
Demokratia Respubliko Kongo. 
Telefono: 00 873 761890833, 
fakso 00 682345224 (ambaŭ en 
la oficejo). 


(El letero de S-ro H.Bakker) 


G. O. Vaske 


enmetitajn en mian koron. Post 
tio li donis al mi forpermeson 
de la kliniko en la 20-8 horo. 
Nun la koro, “rekaŭĉukita” gaje 
pulsas 60...65 PM kaj mi rajtas 
esperi, ke ni dum kelkaj jaroj 
regule revidiĝos, prefere 
almenaŭ en ĉiu Verda Kafo. — 
Jen do, la enplanto estas ne 
timiga afero, se iu el vi devos 
iam submetiĝi al tia kirurgio. ? 


NDLR= “Verda Kafo estas tiu 
bona iniciato de G.O. Vaske, 
kiu permesas al la gaŭĉaj 
esperantistoj uzi nian lingvon 
en amika rondo en ĉiu lasta 
sabato de ĉiu kaj ĉiuj monatoj... 
jam de jardekoj! Imitinda 
ekzemplo... ke via koro longe, 
takte, kadence batadu, amiko.e 


22 





D-RO ZALESKI ZAMENHOF EN BRAZILO 


De la 8-a ĝis 16-a/04/2000 la 
nepo de L.L.Zamenhof, vizitis 
Brazilon, nome la urbojn Sĉo 
Paulo, Brasilia kaj Rio de 
Janeiro, per multnombraj 
programeroj: 

En Sĝo Paulo, 08-10/04, vizite al 
la sidejo de E-Asocio de San- 
Paŭlo kun omaĝo de lokaj 
esperantistoj kaj karavane al: 
Placo de la Respubliko, kie 
staras busto de Zamenhof kaj 
poste stratoj “Esperanto” kaj 
“Prof-ro Zamenhof”. Akompanis 





Alveno en Sĝo Paulo 
kun grupo da akceptantoj 


lin al Brasilia la Prezidanto de 
BEL, D-ro Osvaldo P.de 
Holanda, kie vasta programado 
estis realigata: intervujoj en 
staciradioj, vojaĝo al Bona 
Espero kun ceremonio ĉe la 
Municipa Leĝdona Ĉambro en 
Alto Paraiso; en la brazila 
ĉefurbo, prelego ĉe Interlerneja 
Centro de Lingvoj, kie Esperanto 
enkondukiĝis, solena sesio ĉe 
Distrikta Leĝdona Ĉambro, 
ĉeeste de aŭtoritatuloj, 


estraranoj de Brazila Esperanto- 


Ĉe fosto de strato Prof. Zamenhof 


EVENTOJ INTERNACIE 


85-32 UK 

25/07-01/08/2000, Tel-Aviv, 
Israelo:”Lingvo kaj Kulturo de 
Paco”. 


IJK-2000 
05-12/08/2000, Honkongo. 


32-97 KOREA KONGRESO 
DE ESPERANTO 
19-20/08/2000, Pusan. 


5-2 TUTAMERIKA KON- 
GRESO DE ESPERANTO 

15-21/04/2001. Temo: “Ame- 
riko: Unu Kontinento, diversaj 


Historioj”. 


2-9 INTER-INSULA KON- 
GRESO DE ESPERANTO 

EN HINDA OCEANO KAJ ORI- 
ENTAFRIKAJ LANDOJ 
Malagasa Esperanto-Asocio.24- 
26/08/2000,Antananari- 
vo,Madagaskaro. 

Temo: “Esperanto kaj Turismo”. 


INTERNACIA SIMPOZIO PRI 
LINGVA PLANADO KAJ 
LEKSIKOLOGIO 

28-30/07/2000, Zagrebo, Kroatio. 


Ligo, E-Asocio de Braziljo, 
Taguatinga E-Klubo, gvidantoj 
de Bona Espero, kaj 
reprezentantoj de Rotario kaj 
FEB; la pola ambasadoro en 
Brazilo organizis vesperan 
akcepton. Sekvantan tagon la 
programo entenis Rio de Janeiro, 
kun tre variaj eroj, organize de 
lokaj esperantistoj, kiel diversaj 
vizitoj kaj promenadoj, inter ili la 
strato “Zamenhof” kaj la Muzeo 
de la Nuntempa Arto. 





En sidejo de EASP Dekstre BEL- 
Prezidanto Live EASP-Prezidantino 


UNUA E-OBJEKTO EN KOS- 
TARIKO 

Unuafoje oni inaŭguris en 
Kostariko (kaj verŝajne, en 
Mezameriko) E-objekton. Te- 
mas pri bela marmora, 60 x 60 
centimetra tabulo, sur kiu oni 
legas esperantlingve: 
CARLOS GAGINI (1865-1925) 
EMINENTA KOSTARIKA PIO- 
NIRO KIEL FILOLOGO KAJ 
KIEL KULTURISTO DE LIN- 
GVO INTERNACIA ESPE- 
RANTO. MEMORIGANTE LA 
75-an DATREVENON DE LIA 
FORPASO, LA 31-an DE 
MARTO 2000. KOSTARIKA 
ESPERANTO-ASOCIO. 

jen io plezuriga 
por la infanaro 











„2 Brazilaj 
infanaj 
kanzonoj 






en la 


roftio 


»n desegnis . Ankaŭ vi la rondon kaj 


























“lavio Fonseca, 





La brazila muzikbando 


Berl 


unue kantis por la mondo kaj nun por via kor'. 
Ho mia kor” estas la nova KD de Meriin, la bre 
kiu eksoras per la muziknotoj kiuj kantas en Espe 
Ho mia kor” estas KD lanĉata de Brazila 
kiu vigle ekentreprenas sur tiu kampo. o 
Ho mia kor' estas ĉio, kion via koro petegadis. 
R$ 15,00“ 









Mendu ankaŭ 
Por la mondo 
R$15,00" 







“Senrabate por ĉiuj. Ankaŭ por BEL-membroj, kiuj tamen ne pagos la sendokostojn. Speciala rabato por revendistoj. 


BRAAZILAJ 
Caixa Postal 03625 ESPE : 
BR-70084-970 - Brasilia (DF) : ; 
Telefono (061) 226-1298 - Fakso (061) 226-4446 CAIXA POSTAL 269 - BR - 12460-000 
bel(Qesperanto.org.br CAMPOS DO JORDAO/SP 


